കോഴ വിവാദം സമീര് വാങ്കഡെയെ എന്.സി.ബി ചോദ്യം ചെയ്തു മുംബൈ: ആര്യന് ഖാന് കേസിലെ കോഴ വിവാദത്തില് നാര്കോട്ടിക് കണ്ട്രോള് ബ്യൂറോ എന്.സി.ബി സോണല് ഡയറക്ടര് സമീര് വാങ്കഡെയുടെ മൊഴിയെടുത്തു. എന്.സി.ബി ഡെപ്യൂട്ടി ഡറക്ടര് ജ്ഞാനേശ്വര് സിങ്ങിെന്റ നേതൃത്വത്തില് ഡല്ഹിയില് നിന്നെത്തിയ അഞ്ചംഗ വിജിലന്സ് സംഘമാണ് നാലു മണിക്കൂറോളം ചോദ്യം ചെയ്തത്. ആവശ്യമെങ്കില് വീണ്ടും വിളിപ്പിക്കുമെന്നും ആരോപണവുമായി ബന്ധപ്പെട്ട രേഖകള് ശേഖരിച്ചതായും ജ്ഞാനേശ്വര് സിങ് പറഞ്ഞു. സമീര് വാങ്കഡെെക്കതിരെ കോഴ ആരോപണമുന്നയിച്ച ആര്യന് ഖാന് കേസിലെ സാക്ഷി പ്രഭാകര് സായില്, വിവാദ ഡിറ്റക്ടിവ് കിരണ് ഗോസാവി എന്നിവര്ക്ക് സമന്സ് നല്കാനായില്ലെന്നും അവര് നല്കിയ വിലാസത്തിലും ഫോണിലും അവരെ കിട്ടിയില്ലെന്നും ജ്ഞാനേശ്വര് സിങ് പറഞ്ഞു. വെള്ളിയാഴ്ചക്കകം തങ്ങള് താമസിക്കുന്ന സി.ആര്.പി.എഫ് മെസ്സില് വന്ന് തെളിവുകളും മൊഴിയും നല്കാന് ഇവരോട് മാധ്യമങ്ങളിലൂടെ അദ്ദേഹം അഭ്യര്ഥിച്ചു. ആര്യനെ കേസില് നിന്ന് ഒഴിവാക്കാന് ഷാറൂഖ് ഖാനോട് 25 കോടി ആവശ്യപ്പെടാനും 18 കോടിയെങ്കിലും വാങ്ങാനും അതില് എട്ടു കോടി സമീര് വാങ്കഡെക്കുള്ളതാണെന്നും ഗോസാവി സാം ഡിസൂസയോട് പറയുന്നത് കേട്ടെന്നാണ് പ്രഭാകര് സായിലിെന്റ വെളിപ്പെടുത്തല്. കേസില് സാക്ഷിയാകാന് തന്നെക്കൊണ്ട് വെള്ളക്കടലാസില് ഒപ്പിടുവിച്ചെന്നും ആരോപിച്ചു. ഇതിനിടയില് നൈജീരിയക്കാരന് അറസ്റ്റിലായ മറ്റൊരു മയക്കുമരുന്ന് കേസിലെ സാക്ഷി ശേഖര് കാംബ്ളെയും സമീര് വാങ്കഡെക്കെതിരെ രംഗത്തുവന്നു. തന്നെക്കൊണ്ട് 12 വെള്ളക്കടലാസില് വാങ്കഡെ ഒപ്പിടുവിച്ചെന്നാണ് ആരോപണം. അേതസസമയം, പ്രഭാകര് സായിലിെന്റ വെളിപ്പെടുത്തലില് അന്വേഷണത്തിന് എ.സി.പി മിലിന്ദ് ഖെത്ലെയെ മുംബൈ പൊലീസ് നിയോഗിച്ചു.